Държавен вестник, бр. 58, 2025 г., стр. 97

БРОЙ  58	
Д Ъ Р Ж А В Е Н  В Е С Т Н И К 	
СТР.  97   
постовете, утвърдена от командира (начални­
ка) на военното формирование. 
(5) Пожарната безопасност на парковете се 
организира в съответствие с нормативните и 
вътрешноведомствените документи.
Чл. 472. Редът за запечатване (пломбиране) 
на всички складове, на ППС и другата тех­
ника се уточнява от командира (началника) 
на военното формирование.
Ч А С Т  Т Р Е Т А
ВОЙСКОВА СЛУЖБА В ОСОБЕНИ СЛУЧАИ
Г л а в а  д в а н а д е с е т а
ВОЙСКОВА СЛУЖБА ПРИ РАЗПОЛАГАНЕ 
НА ВОЙСКИТЕ И СИЛИТЕ ИЗВЪН ВОЕН­
НИТЕ ФОРМИРОВАНИЯ
Раздел I
Разполагане в полеви условия
Чл. 473. (1) Районът на лагера при разпола­
гане на войските и силите извън територията 
на военното формирование се определя след 
съгласуване с местните органи на властта с 
писмена заповед на командира (началника) 
на военното формирование. 
(2) Заповедта по ал. 1 трябва да съдържа:
1. границите на лагера;
2. разполагането на ротите (батареите) и 
битовото им устройване;
3. организацията и реда за изпълнение на 
вътрешната и караулната служба;
4. разпределението на времето и органи­
зацията на учебния процес;
5. мерки за опазване на околната среда;
6. мерки за противопожарна безопасност 
и реда за действие в случай на пожар.
(3) Със заповедта по ал. 1 се определят 
охраната и отбраната на войсковия район 
на военното формирование за времето, през 
което личният състав на военното формиро­
вание е извън него (при извеждане на целия 
личен състав).
(4) Забранява се организирането на ла­
гери в райони и настаняването на войските 
в населени пунктове, които не отговарят на 
санитарно-епидемиологичните изисквания.
(5) На личния състав се забранява да на­
пуска без разрешение определените граници 
на лагера.
Чл. 474. (1) Условия и ред за устройване 
на лагери:
1. фронтът на лагера се разполага обратно 
на посоката на преобладаващите за района 
ветрове;
2. районът на лагера не трябва да се пре­
сича от пътища на държавната пътна мрежа и 
трябва да отстои от тях най-малко на 40 метра;
3. районът на лагера се оборудва със средст­
ва за защита от гръмотевици и за гасене на 
пожар;
4. в дълбочина лагерът се разделя на полоси 
чрез три успоредни на фронта линии – предна, 
средна и задна, като разстоянието между тях 
в дълбочина се определя от начина на разпо­
ложение на палатките, временните постройки 
и тяхното оборудване;
5. дълбочината на района на лагера се 
ограничава с прокарването на тилов път, 
обозначен с необходимите пътни знаци за 
движение на колесните и верижните ППС на 
военното формирование;
6. перпендикулярно на фронта районът на 
лагера се разделя с линии, разграничаващи ба­
тальоните (дивизионите) и ротите (батареите);
7. участъкът от района на лагера, ограни­
чен от предната линия на неговия фронт до 
тиловия път в дълбочина, разграничителните 
линии между батальоните (ротите) получават 
наименованието на този батальон, който е 
разположен в него;
8. пред предната линия на подходящо място 
се поставя пилон за издигане на националното 
знаме и се определя мястото за провеждане 
на развод на денонощния наряд;
9. в първата полоса (между предната и 
средната линия) се разполагат палатките на 
ротите (батареите) по реда на техните номера, 
като за военнослужещите жени се оборудват 
отделни палатки;
10. във втората полоса (между средната и 
задната линия) се разполагат палатките на 
щаба на военното формирование, медицин­
ският пункт, полевият продоволствен пункт 
и столовата;
11. в третата полоса (между задната ли­
ния и тиловия път) се разполагат отходните 
места (тоалетните) и полевите бани, които се 
обозначават и осветяват, както и складовете, 
работилниците и другите осигуряващи еле­
менти на лагера (за военнослужещите жени се 
оборудват отделни отходни места (тоалетни) 
и полеви бани);
12. парковете се разполагат между задната 
линия, тиловия път и фланговете на лагера 
или пред фронта на лагера;
13. спортните площадки и площадките за 
спортни игри се разполагат пред предната 
линия;
14. при необходимост се определя място за 
открита сцена с места за личния състав пред 
нея за провеждане на културни мероприятия.
(2) Складовете за боеприпаси и взривни 
вещества се разполагат извън границите на 
лагера.
Чл. 475. В зависимост от особеностите на 
местността могат да се допуснат следните 
отклонения при построяване на лагера:
1. фронтът на лагера да бъде построен не 
по права линия;
2. интервалите между ротите (батареите) 
да бъдат увеличавани или намалявани;